  Майя Бывальцева Дас толэзь ӵоже Удмуртиын 15 сюрс 147 нылпиос вордскизы, ивортэ Удмуртстат. 2016-тӥ арысь та вакытэн ик ӵошатыса, со 14,9 процентлы ӧжытгес (17 сюрс 803 адями). Со дыре ик улонысь кошкемъёслэн лыдзы 5,3 процентлы кулэсмиз — 15 сюрс 235 муртозь. Озьы элькунын улӥсьёслэн лыдзы 88 адямилы ӧжытгес луиз (кылем арын 1 сюрс 721 адямилы йылӥзы вал). Кылдэм семьяос 817-лы тросгес пусъемын — ваньмыз 8 сюрс 374, люкиськон учыръёс 53-лы ӧжытгес — 4 сюрс 341. Тегъёс: Удмуртстат нылпиос Удмуртия лыдпусъёс  